recursal/SuperWikiNEXT-32B huggingface dataset:
**מגדל באיזיט** (או **מגדל סרעסכר**, על שם שר המלחמה העות'מאני (אנ')) הוא מגדל תצפית מפני אש בגובה של 85 מטרים, הניצב בקמפוס אוניברסיטת איסטנבול (לשעבר מקום מושב משרד המלחמה העות'מאני), ברובע פאטיח בעיר איסטנבול שבטורקיה. המגדל ניצב בכיכר באיזיט, על גבי אחת משבע הגבעות שעליהן בנה קונסטנטינוס את העיר.

מבנה המגדל
----------

המגדל, הבנוי מאבן, נבנה בהזמנת הסולטאן מהמוט השני והושלם בשנת 1828, באתר בו ניצבו בעבר שלושה מגדלים אחרים שהיו עשויים עץ (הראשון שבהם הושלם בשנת 1749) וחרבו בזה אחר זה. מתכננו היה האדריכל סנקרים בליאן (Senekerim Balyan).

במקור היה במגדל מפלס תצפית אחד בשטח של כ-50 מטרים מרובעים, שאליו הוביל גרם מדרגות מעץ. במפלס זה יש 13 חלונות והוא היה מכוסה בגג עץ בצורת חרוט. ב-1849 ניבנו בראש המגדל שלוש קומות נוספות בעלות חתך מתומן, בשטח קטן משל הקומה המקורית, פרט שאיפשר הקמת מרפסת באחת מהן. בשנת 1889 נוסף למגדל בראשו תורן ברזל באורך של 13 מטרים. באותה שנה גרמה רעידת אדמה נזק למגדל, אך הוא שוקם. כיום יש למגדל תקרת אבן.

מאז 1972 מותנית הכניסה למגדל בקבלת היתר מיוחד. ב-1997 עבר המבנה שיפוץ מקיף.

תפקיד המגדל באיתור שריפות
-------------------------

מגדל באיזיט, מגדל גלאטה ומגדל נוסף ניבנו על מנת לאתר שרפות שפרצו באיסטנבול והיוו באותה איום חמור על שלומה, בעיקר משום שרוב המבנים בה היו בנויים אז מעץ. מבנים אלו הוקמו בנקודות גבוהות שמהן נשקף מראה של שטחים נרחבים של העיר. ממגדל באיזיט נשקף מראה של העיר העתיקה של איסטנבול, של הרבעים שלחוף קרן הזהב, של רבעים שלחוף הבוספורוס, של הכניסה לים מרמרה ואפילו של איי הנסיכים.

האיתות מהמגדל על שרפה שפרצה נעשה בשעות היום על ידי הורדת סלים מראשו, ובלילה על ידי הדלקת מנורות צבעוניות. מספר הסלים או צבע המנורות הצביע על מספר הרובע של איסטנבול שבו פרצה האש. עד שנת 1923 היו עשרים כבאים מוצבים במגדל דרך קבע. כיום ירד מספרם לשניים והם מוצבים בו לצורכי שמירה בלבד.

תפקידו של המגדל באיתור שרפות ננטש, אך הוא משמש עד היום לתצפית וכן לאיתות על תנאי מזג האוויר ולאיתות ימי לספינות בשטחי הים שבקרבתו.

קישורים חיצוניים
----------------

ויקישיתוף מדיה וקבצים בנושא **מגדל בייאזיט** בוויקישיתוף
Tethyshadros
השוואת גדלים לאדם
**אורניתופודה** (שם מדעי: Ornithopoda) היא אינפרא-סדרה[דרושה הבהרה] של דינוזאורים בעלי אגן דמוי עוף. האורניתופודים היו קבוצה גדולה של דינוזאורים צמחונים. פרוש השם אורניתופוד הוא "בעל רגל עוף". שם זה ניתן לקבוצה מפני שחלק מהאורניתופודים הקטנים יותר הותירו טביעות רגליים הדומות לאלה של עופות.

האורניתופודים היו דינוזאורים קטנים עד גדולים (באורך של 1–15 מטר) שהלכו רוב הזמן על רגליהם האחוריות. הם היו שכיחים במשך המזוזואיקון ונמנו על אוכלי הצמחים המצליחים ביותר.

האורניתופודים התקיימו לאורך כל עידן הדינוזאורים. חלק מהדינוזאורים הקדומים ביותר היו אורניתופודים שחיו בחלקה הדרומי של אפריקה לפני כ-215 מיליון שנים. הם היו הראשונים בקבוצה בעלי אגן דמוי עוף. סוגים שונים של אורניתופודים התקיימו עד לפני כ-66 מיליון שנה, אז נכחדו כל הדינוזאורים והזוחלים הגדולים.

תיאור
-----

משפחת האיגואנודונטיה הייתה משפחה של אורניתופודים שהתקיימה לפני 140 עד 65 מיליון שנים. רובם חיו באירופה ובצפון אמריקה, אך היו כמה שחיו באפריקה ובאוסטרליה. הם הגיעו לאורך של חמישה עד עשרה מטרים.

ההיפסילופודוניים היו אורניתופודים קטנים או בינוניים. הם התהלכו על רגליהם האחוריות, והשתמשו בקדמיות כדי לאחוז בצמחייה בעוד הם תולשים ענפים ועלים. סוגים רבים של היפסילופודונים התקיימו בכול רחבי כדור הארץ.

האורניתופודים המפותחים והגדולים ביותר היו ההדרוזאוריים, שלצד כרבולות שונות ומגוונות על ראשם, אופיינו בסוללות דנטליות מתקדמות - מערכים של מאות שיניים - שבאמצעותן הם לעסו את המזון.

מיון
----

* + סוג Burianosaurus
	+ סוג Convolosaurus
	+ סוג Gideonmantellia?
	+ סוג Weewarrasaurus
* משפחה היפסילופודוניים (Hypsilophodontidae)?
* קבוצה אלסמריה (Elasmaria)?
* קבוצה איגואנודונטיה (Iguanodontia)
	+ - קבוצה Rhabdodontomorpha
		- קבוצה Dryomorpha
			* משפחה דריוזאוריים (Dryosauridae)
			* קבוצה אנקילופולקסיה (Ankylopollexia)
				+ משפחה קמפטוזאוריים (Camptosauridae)
				+ קבוצה Hadrosauriformes
					- משפחה איגואנודונטידים (Iguanodontidae)
					- על-משפחה דמויי הדרוזאורים (Hadrosauroidea)
						* קבוצה הדרוזאורומורפה (Hadrosauromorpha)
							+ משפחה הדרוזאוריים (Hadrosauridae)

קישורים חיצוניים
----------------

ויקישיתוף מדיה וקבצים בנושא **אורניתופודה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
 |

* אורניתופודה, באתר אנציקלופדיה בריטניקה (באנגלית)
* ד"ר תומאס ר. הולץ הבן, Lecture 18 Ornithopoda: Beaks, Bills & Crests, מתוך הקורס גאולוגיה 104: דינוזאורים, 2021, באתר יוטיוב (באנגלית)
**מערכת הרבייה הגברית** מורכבת מאיברים הממוקמים מחוץ לגוף וסביב אזור האגן של זכרים, אשר משתתפים בתהליך הרבייה האנושית. בשעת משגל הפין חודר אל הנרתיק של האישה, ואליו נשפך נוזל הזרע, שנושא את תאי הזרע. הזרע מפרה את הביצית בגוף האישה, והביצית המופרית מתפתחת בהדרגה לעובר, ומאוחר יותר הופך לתינוק.

המקבילה בגוף האישה היא מערכת הרבייה הנקבית.

תרשים מערכת הרבייה הזכרית| תרשים מערכת הרבייה של הגברתרשים מערכת הרבייה של הגבר

1. שלפוחית השתן
2. עצם החיק
3. פין
4. רקמה זקיפה
5. עטרה
6. עורלה
7. פתח השופכה
8. המעי הגס
9. חלחולת
10. שלפוחית הזרע
11. צינור הזרע
12. בלוטת הערמונית
13. בלוטות קאופר
14. פי הטבעת
15. צינור הזרע
16. יותרת האשך
17. אשך
18. כיס האשכים

 |

האשכים
------

 ערך מורחב – **אשך**  

תפקידם של האשכים הוא לדאוג לייצור ואחזקה של תאי הזרע הזכרי המשמשים להפריית הנקבה. האשכים מונחים בתוך שק האשכים המגן עליהם ושק האשכים עצמו ממוקם מחוץ לחלל הגוף ומתחת לפין. מיקומו הבלתי רגיל של שק האשכים נובע מהבדלי הטמפרטורה שבין חלל פנים הגוף לבין הטמפרטורה הרצויה בשק האשכים, הנמוכה יותר. באופן תקין האשכים מתפקדים ללא דופי ומייצרים זרע פורה עד למותו של הפרט.

פין
---

 ערך מורחב – **פין**  

כאשר זכר מגורה מינית, הפין מזדקף לפני שהוא מוכן לקיום יחסי מין. הזיקפה מושגת משום שהסינוסים בתוך הפין מתמלאים בדם.

איבר מין זכרי המכיל בתוכו שלוש רקמות ספוגיות, שתיים מהן בגוף האיבר ואחת בראשו. כאשר מתעורר אצל הגבר גירוי מיני כלשהו, דם ממלא את הרקמות הספוגיות ומקשה אותן לפני שהפין מוכן לקיום יחסי מין.

נוזל הזרע
---------

 ערך מורחב – **נוזל זרע**  

נוזל זרע מיוצר בבלוטת הערמונית ותפקידו לשאת את תאי הזרע המיוצרים באשכים אל מחוץ לגוף הזכר כדי להפרות את ביציות הנקבה.

שפיכה
-----

 ערך מורחב – **שפיכה**  

כאשר הגירוי המיני הופך אינטנסיבי, הזרע עובר דרך השופכה. במהלך השפיכה שלפוחית השתן נסגרת כך ששתן לא יכנס לשופכה. ההתכווצות המורגשת בעת השפיכה מהווה חלק מהאורגזמה של זכרים. ישנם בסביבות 400 מיליון זרעים ב-3.5 מיליליטר של זרע שיוצאים במהלך השפיכה. עם זאת, הפריה של הביצית עשויה להתרחש גם אם ספירת הזרע נמוכה יותר.

לאחר השפיכה הפין חוזר למצב הרגיל שלו.

ראו גם
------

* האבולוציה של הרבייה המינית
* היריון

קישורים חיצוניים
----------------

ויקישיתוף מדיה וקבצים בנושא **מערכת הרבייה הזכרית** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph863400
* TA98: A09.0.00.002

 |
**גִ'ימִינִי הַצְּרָצַר** או **ג'ימיני קריקט** (באנגלית: **Jiminy Cricket**) הוא דמות בדיונית שהופיעה לראשונה בשם זה בסרט פינוקיו של אולפני וולט דיסני משנת 1940. הצרצר מופיע בספרו של קרלו קולודי, הרפתקאותיו של פינוקיו, והשם ג'ימיני הוענק לו על ידי אולפני דיסני.

הצרצר הופקד על ידי הפיה הכחולה לשמש כמצפונו של פינוקיו.

מקור השם של ג'ימיני הצרצר ("ג'ימיני קריקט" - Jiminy Cricket) הוא ביטוי אנגלי מקובל המהווה לשון נקייה לשמו של ישו הנוצרי. הביטוי הנאמר על ידי נוצרים, בהתאם לאיסור התנ"כי לשאת את שם האל לשווא, ובהתאם לאמונתם באלהותו של ישו. ראשי התיבות של השם Jiminy Cricket ‏- JC - זהים לראשי התיבות של Jesus Christ - ישו באנגלית[דרוש מקור: טענה מעניינת שנראית כמו מחקר מקורי].

הדמות עוצבה על ידי וורד קימבל, אנימטור של חברת וולט דיסני. קימבל התבקש לעצב דמות זו לאחר שאיים בהתפטרותו בשל העובדה שמרבית הקטעים שצייר עבור הסרט שלגיה ושבעת הגמדים משנת 1937 הוסרו מהסרט. על מנת למנוע התפטרותו הוענקה לו ההזדמנות לעצב את הדמות של ג'ימיני.

הדמות דובבה על ידי הזמר קליף אדוארדס עד שנות ה-60. השיר הידוע ביותר בסרט מושר על ידי אדוארדס בדמותו של ג'ימיני - "When You Wish Upon a Star" ("אם תביעו משאלה") - שהפך להיות אחד מסמליה של חברת וולט דיסני.
לאחר מותו של אדוארדס החליף אותו אדי קרול כמדבב של הדמות.

לאחר הסרט פינוקיו, הופיע ג'ימיני בסרט "חופשי ומאושר" (Fun and Fancy Free). כמו כן הופיעה הדמות במספר רב של סרטי טלוויזיה, ובסדרות רבות ובהם "מועדון החברים של מיקי מאוס", "בית העכבר", ב"עד עצם היום הזה" ובמשחק הווידאו "Kingdom Hearts". בשנות ה-60 וה-70 נעשה שימוש בדמות במספר סרטי בטיחות שנעשו לבית ספר. בסרטים אלה הסביר ג'ימיני לתלמידים כיצד להיזהר מהתנועה בדרכים, להיזהר מחפצים חדים, מאנשים זרים, בטיחות בחשמל וכו'. ג'ימיני קריקט משמש כדמות המספר במופע הזיקוקים "משאלות" שנערך בפארק השעשועים ממלכת הקסם בדיסניוורלד שבפלורידה. בסדרה "עד עצם היום הזה" (Once Upon A Time) מופיע הפסיכולוג ארצ'י הופר, שמייצג את דמותו של ג'ימיני קריקט בעולם האמיתי. בסרט "פינוקיו" שמשמש כעיבוד לייב אקשן לסרט המקורי, ידבב את דמותו ג'וזף גורדון-לוויט.

| עיינו גם בפורטל: |
| --- |
|  | **פורטל דיסני** |

קישורים חיצוניים
----------------

ויקישיתוף מדיה וקבצים בנושא **ג'ימיני הצרצר** בוויקישיתוף

| פינוקיו מאת קרלו קולודי |
| --- |
| קולנוע | פינוקיו (1940) • פינוקיו (1992) • הרפתקאות פינוקיו (1996) • הרפתקאותיו החדשות של פינוקיו (1999) • פינוקיו (2002) • פינוקיו 3000 (2004) • פינוקיו (2012) • פינוקיו (2019) • פינוקיו (2022) • גיירמו דל טורו מציג: פינוקיו (2022) |
| טלוויזיה | הרפתקאות פינוקיו (1972) • פינוקיו (1976) • פינוקיו וחברים (2021) |
| דמויות | פינוקיו • סבא ג'פטו • שמשון ויובב • ג'ימיני הצרצר |
| שונות | פרשנות חזותית לפינוקיו |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007542241205171
* LCCN: nb2015019863
* MusicBrainz: 80fa990d-1d62-430f-890c-a1e307f62aa9
* VIAF: 157144782719582880843
* WorldCat: lccn-nb2015019863

 |
**דוזנברג ספיישל / מורמון מטאור** (באנגלית: **Duesenberg Special / Mormon Meteor**) הם מכוניות מרוץ שנבנו כדי לשבור את שיא המהירות הקרקעית של מכוניות המונעות על ידי גלגלים, מתוצרת יצרנית מכוניות המרוץ ומכוניות הפאר **Duesenberg Automobile & Motors Company, Inc** (אנ') בשיתוף פעולה נהג המרוצים **Ab Jenkins** (אנ') אשר יוצרו בין השנים 1935–1937 בארצות הברית.

דגמים
-----

* "דוזנברג ספיישל"
* "מורמון מטאור 1"
* "מורמון מטאור 3"

### "דוזנברג ספיישל"

דגם "דוזנברג ספיישל" התבססה על דגם דוזנברג מודל J שנבנה עם מנוע מגדש טורבו ומאייד כפול. המנוע שופר על ידי "August Duesenberg" (אנ'). בדגם הורכבו צמיגים ברוחב 457 מילימטרים. באוקטובר 1935 הדגם הגיע למהירות של 247.79 קמ"ש (בבדיקה של 1 שעה), ובבדיקה של 24 שעות דגם "דוזנברג ספיישל" הגיע למהירות של 218.18 קמ"ש במסלול המרוצים "Bonneville Salt Flats Race Track" (אנ') ב-"Bonneville Salt Flats" (אנ'). שיא המהירות נשבר בשנת 1961.

המימון למבצע המיוחד של דוזנברג הגיע מחסות שאותה גייס אב ג'נקינס מחברות הנפט ויצרני ומפיצי אביזרים.

### "מורמון מטאור 1"

מנוע מטוסים "Curtiss V-1570" שהורכב בדגם "מורמון מטאור 1"
אוגוסט דוזנברג חיפש לשבור את השיא הקודם, והחליט להרכב מנוע V12 צילינדרים, של מטוס מסוג "Curtiss V-1570" (אנ'). נבנתה לדגם שלדה חדשה.

בשנת 1936 דגם ה-"מורמון מטאור 1" הגיע למהירות של 264.69 קמ"ש (בבדיקה לטווח 500 ק"מ), בבדיקה מבחן מרוץ בזמן של "24 שעות" הדגם הגיע למהירות 247.55 קמ"ש ובבדיקה מבחן מרוץ בזמן של "48 שעות" הדגם הגיע למהירות של 239.21 קמ"ש.

בשנת 1937 בבדיקה זמן מרוץ של "24 שעות" דגם ה"מורמון מטאור 1" הגיע למהירות של 253.10 קמ"ש. שילוב מנוע המטוסים בשלדה של "מורמון מטאור 1" גרם לתת היגוי במהירות גבוהה.

בשנת 1938 מנוע המטוס הוחלף במנוע "דוזנברג", הדגם שונה לנהיגה בדרכים, נהוג על ידי Marv Jenkins ו-Ab Jenkins עד שנת 1943 (כ-32,000 ק"מ). הדגם שרד עד שנת 2004.

### "מורמון מטאור 3"

דגם ה"מורמון מטאור 3" נבנה בשנת 1937. המרכב הוקטן בשישה סנטימטרים על המסגרת כדי לעזור למכונית להסתובב על המסלול. בשנת 1939 הגיע למהירות של 275 קמ"ש ושבר את שיא מבחן המרוץ "12 השעות".

בשנת 1940 במבחן המרוץ "24 השעות" הגיע "מורמון מטאור 3" למהירות של 259.394 קמ"ש, שיא שנשבר רק בשנת 1990.

ראו גם
------

* דוזנברג מודל A
* דוזנברג מודל J

קישורים חיצוניים
----------------

ויקישיתוף מדיה וקבצים בנושא **דוזנברג ספיישל / מורמון מטאור** בוויקישיתוף

הערות שוליים
------------

1. ↑  ג'יי לנו: Duesy קבע שיאי בונוויל בשנות השלושים העומדות היום popularmechanics.com/cars/a3907
2. ↑  דוזנברג SJ - מורמון מטאור - ספיישל ultimatecarpage.com/car/3314/Duesenberg-SJ--Mormon-Meteor--Special
3. ↑  Kimes, Beverly Rae, ed. (1990). "Duesenberg". The Classic Car. Des Plaines, IL USA: Classic Car Club of America. pp. 229–269. מסת"ב 0-9627868-0-2. LCCN 9008442
4. ↑  Adler, Dennis (2004). Duesenberg. Krause Rublications. מסת"ב 0-87349-388-5. LCCN 2004101588. Retrieved 2013-12-23.
**דוחן פנינה** (שם מדעי: *Pennisetum glaucum*) הוא מין הדוחן הנפוץ ביותר בגידול אנושי. הוא גודל באפריקה ובתת-היבשת ההודית מאז התקופה הפרה-היסטורית. מרכז הגיוון, והאזור המוצע של תרבות, הוא אזור הסאהל של מערב אפריקה. לאחרונה אישר מחקר ארכיאו-בוטני נוכחות דוחן פנינה מתורבת באזור הסאהל של מאלי הצפונית, בין 2500 ל-2000 לפני הספירה. העיבוד החקלאי התפשט בהדרגה מעבר לים אל הודו. התיעוד הארכאולוגי המוקדם ביותר בהודו מתוארך לכ-2000 לפנה״ס, והוא התפשט במהירות בתת-היבשת עד לדרום הודו ב-1500 לפנה״ס, בהתבסס על ראיות מאזור האלור. העיבוד החקלאי התפשט גם דרך מזרח ודרום אפריקה. דוחן פנינה מגודל באופן נרחב בחלק הצפון מזרחי של ניגריה (בעיקר במדינות בורנו ויובה). הוא משמש כמקור מזון עיקרי לכפריים המקומיים באזור זה. דוחן הפנינה צומח בקלות באזור זה בזכות יכולתו לעמוד בתנאי מזג-אוויר קשים כגון בצורות והצפות. תיעודים קיימים לתרבות דוחן פנינה בארצות הברית ב-1850 ולברזיל הגיע ב-1960.

מאפיינים
--------

גרעינים עגלגלים באורך 3-4 מ״מ (הגדולים מבין מיני הדוחן, למעט sorghum), בצבע לבן, צהוב חיוור, חום, אפור, כחלחל או סגול. משקל ל-1000 זרעים יכול לנוע בין 2.5 ל-14 גרם עם ממוצע של 8 גרם. 
גובה הצמח נע בין 0.5 ל-4 מטרים.

קישורים חיצוניים
----------------

ויקישיתוף מדיה וקבצים בנושא **דוחן פנינה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |
**דוח התאמה למס לדוגמה (ישראלי)**| **דוח רווח והפסד מותאם לצורכי מסלשנה שנסתיימה ביום 31 בדצמבר 2016**(שקלים חדשים) |
| --- |
| **רווח לפני מיסים על ההכנסה** | 200,000 |
| **הוסף** - **הוצאות שאינן מוכרות לצורכי מס:** |
|    כיבודים ואירוח | 1,900 |
|    אחזקת רכב | 5,000 |
|    גידול בהפרשה לחופשה | 700 |
|    טלפון נייד | 1,050 |
|    טלפון ממקום המגורים | 2,000 |
|  |  | 10,650 |
| **הפחת** - **הכנסות פטורות ממס:** |
|    קיטון בהתחייבות לסיום יחסי עובד-מעביד, נטו | (500) |
|    ריבית שנתקבלה ממס הכנסה | (150) |
|  |  | (650) |
| **רווח לפני השפעת חוק התיאומים** |  | 210,000 |
| **השפעת חוק מס הכנסה (תיאומים בשלאינפלציה) התשמ"ה-1985:** |
|    ניכוי בשל פחת | (1,000) |
|    הפסד מועבר משנה קודמת | (14,000) |
|  |  | (15,000) |
| **הכנסה חייבת במס** |  | 195,000 |
|  |  |
| **הפסד הון - מועבר לשנה הבאה** |  | (7,000) |

**דוח רווח והפסד מותאם לצורכי מס** (או **דוח התאמה למס**) הוא דוח המתאם את הרווח (או ההפסד) לפני מיסים על ההכנסה בדוח הרווח וההפסד של נישום לרווח (או הפסד) המתאים לצורכי מס. זהו אחד הדוחות שמגיש הנישום לשלטונות המס בסיומה של כל שנת מס, בצירוף הדוחות הכספיים ודוחות נוספים.

מבנה הדוח
---------

השורה הראשונה של הדוח הוא הרווח (או ההפסד) לפני מיסים על ההכנסה מתוך דוח רווח והפסד.

רווח זה עובר התאמות שונות, נוספות לו (או מוחסרות ממנו - במידה שמדובר בהפסד) הוצאות שאינן מוכרות לצורכי מס, ולאחר מכן מוחסרות ממנו (או נוספות לו - במידה שמדובר בהפסד) הכנסות שאינן מוכרות לצורכי מס.

בישראל, בשלב הבא, מחושבת ההשפעה של האינפלציה על ההכנסה החייבת במס מכוח חוק מס הכנסה (תיאומים בשל אינפלציה) התשמ"ה-1985, והיא כוללת תוספת/ניכוי בשל אינפלציה, ניכוי בשל פחת והפסדים מועברים משנים קודמות. החל משנת 2008 חוק זה הוקפא ולכן סעיפיו אינם קיימים בדוח אלא אם הוראות המעבר שלו משפיעות על דוח ההתאמה של הנישום.

השורה התחתונה של דוח זה היא ההכנסה החייבת במס. הכפלת ההכנסה החייבת במס חברות מביאה לחבות המס של הנישום, אם כי היא אינה מוצגת בדוח זה.

בסוף הדוח מופיעים, אם ישנם, נתונים נוספים הנוגעים לרווחים והפסדים אחרים אשר חייבים במס או ניתנים לקיזוז בשנים הבאות, כגון הפסד הון המועבר לשנה הבאה ורווח הון ריאלי. ניתן גם לציין זיכויים מועברים, כגון זיכוי ממס זר וזיכוי תרומות.

גם בסיס מזומן בא לידי ביטוי בדוח התאמה למס.

ראו גם
------

* הוצאה מוכרת
* מס חברות
* חוק התיאומים
* דוח רווח והפסד
**ז'ילבר לסאז'** (בצרפתית: **Gilbert Lesage**; ‏19 במאי 1910 – 7 בנובמבר 1989) היה צרפתי חבר בקהילת הקוויקרים, מחסידי אומות העולם, שהציל במלחמת העולם השנייה ילדים ומשפחות יהודיות ממוות בידי הנאצים.

פעילות בתקופת השואה להצלת יהודים
--------------------------------

לסאז' השתייך לקבוצה של פקידים בכירים בממשל וישי שפעלו באומץ לב בניגוד להוראות מגבוה, כדי להציל יהודים.

לסאז' היה פציפיסט ובגיל 19 הצטרף לקווייקרים. הוא ידע את השפה הגרמנית ולכן בשנות ה-30 של המאה ה-20 נשלח מטעם הקוויקרים לפעילות בגרמניה. כבר אז גילה רגישות לגורלם של היהודים הנרדפים. הוא עסק בפעילות צדקה בברלין מסוף 1932 ובתחילת 1933 נאסר על ידי הנאצים וגורש מגרמניה.

בקיץ 1940 הציע לסאג' את שירותיו למשטר וישי, ושימש כראש הלשכה הסוציאלית לזרים.

באוגוסט 1942, כאשר הרשויות הצרפתיות החלו לרדוף את היהודים ולהסגירם לידי הגרמנים, היה לסאז' אחד האחראים על רשימות היהודים לגירוש, לפי הוראות מזכ"ל המשטרה הצרפתי, רנה בוסקה. לסאז' לא ציית לפקודותיו והזהיר בחשאי את ארגוני ההצלה היהודים מפני מעצרים קרובים ושילוחים, וכך התאפשר להסתיר את רוב הילדים שהועברו לגירוש. כאשר בוסקה ביטל את כל הפטורים מגירוש, התעלם לסאז' גם מהצו הזה ושלח לפקידים הוראות להעניק פטור לילדים יהודים מתחת לגיל 15. הוא ניהל באופן אישי את תהליך הבחירה במחנה המעבר ונישיו (Camp de Vénissieux) ליד העיר ליון וכך הצליח לשחרר 108 ילדים יהודים מגירוש. פקודיו עשו זאת גם במקומות אחרים בהם רוכזו יהודים, בסמוך לערים מאקון, קלרמון-פראן, לימוז' ומונלוסון. שוטרים דיווחו על כך לבוסקה, ולסאג' נחקר בחשד לפגיעה בפעולות הריכוז והגירוש.

ב-8 באפריל 1944 נאסר לסאז' בפריז והלשכה בראשה עמד נסגרה. הוא נשלח לכלא טורל עד שבסתיו 1944 שוחרר על ידי תנועת ההתנגדות הצרפתית.

הכרה והנצחה
-----------

עץ ביד ושם שניטע לזכרו של ז'ילבר לסאז'
לסאז' הוכר כחסיד אומות העולם ב-14 בינואר 1985. הטקס התקיים ביד ושם, וניטע לכבודו עץ בגן חסידי אומות העולם.

קישורים חיצוניים
----------------

ויקישיתוף מדיה וקבצים בנושא **ז'ילבר לסאז'** בוויקישיתוף
* ז'ילבר לסאז', באתר "יד ושם" (באנגלית)

הערות שוליים
------------

1. 1 2  Lucien Lazar (צר'), חסידי אומות העולם בצרפת, באתר יד ושם (באנגלית)
2. 1 2  ג'ילבר לסאג', באתר Groupe Quaker de Paris (בצרפתית)
3. 1 2  ז'ילבר לסאז', באתר "יד ושם" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 12348152X
* LCCN: n2015022054
* VIAF: 23050544
* WorldCat: viaf-23050544

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ז'ילבר לסאז'"**.
**בפטורניס** (שם מדעי: *Baptornis*; פירוש השם: "עוף צולל") הוא סוג של עוף ימי שנכחד מקבוצת עופות בעלי שיניים והשתייך לסדרת ההספראורניסאים שנכחדו כולם וחי בקרטיקון העליון לפני 83.5–80.5 מיליון שנה.

עוף זה היה בעל שיניים שלא היה יכול לעוף והיה בעל שרירים מנוונים. הוא חי בימים הקרטיקונים של אמריקה הצפונית וגם בצפון אירואסיה ונראה כמו צוללן או נחשון גבוה ומשונן. זהו אחד העופות הפרהיסטוריים הראשונים שנודעו למדע, יחד עם הארכאופטריקס.

הוא הגיע לגובה של כמטר אחד. היה לו מקור ארוך וצוואר ארוך ושרירי גפיים הפונים אחורה ולא יעילים להליכה ביבשה. העוף חי רוב זמנו במים וצלל בימים סובטרופיים עד ממוזגים.

ייתכן שלהקות של עופות אלה חיו לאורך החופים של ארצות הברית וקנדה ולאורך הים הצפוני וניזונו מדגים שהם תפסו בלסתותיהם. הם נכחדו לפני 80 מיליון שנה מהעולם, יחד עם שאר העופות בעלי השיניים.

עוף זה תואר על ידי החוקר האמריקאי עותניאל צ'ארלס מארש ב-1877.

קישורים חיצוניים
----------------

ויקישיתוף מדיה וקבצים בנושא **בפטורניס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**אלפין סוג 600** (באנגלית: **Elfin Type 600**) היא מכונית מרוץ מתוצרת "Elfin Sports Cars" (אנ') האוסטרלית אשר יוצרה בין השנים 1968–1971.

סך הכול יוצרו 26 יחידות.

מרוצי מכוניות בהשתתפות "אלפין סוג 600"
--------------------------------------

דגם ה"אלפין סוג 600" פותח כדי להשתתף במירוץ "Australian 1½ Litre Formula" (אנ') (עד נפח מנוע 1,500 סמ"ק), אבל מאוחר יותר עבר שינויים מכניים כדי להשתתף בקטגוריות נוספות כגון: "Australian Formula 2" (אנ'), "Australian National Formula" (אנ'), "Australian Formula 1" (אנ'), "Australian Formula 3" (אנ'), ו-"Formula Ford" (אנ').

דגם "אלפין סוג 600" השתתף במרוצים: "1968 Australian One and a Half Litre Championship" (אנ'), "1971 Australian Formula 2 Championship" (אנ'), "1972 Australian Formula 2 Championship" (אנ'), "Australian Formula Ford Championship" (אנ') (של השנים 1970–1971), "New Zealand Formula Ford Championship" (אנ'), (של השנים 1970–1971), "Singapore Grand Prix" (אנ') (בשנת 1968), "Malaysian Grand Prix" (אנ') (של השנים 1968–1969), ו-"Australian Hillclimb Championship" (אנ') (בשנת 1968).

דגמי "אלפין סוג 600"
--------------------

* "Elfin 600B"
* "Elfin 600C"
* "Elfin 600D"
* "Elfin 600E"
* "Elfin 600FF"

תמונות
------

* "אלפין סוג 600" שנת 1971 "אלפין סוג 600" שנת 1971
* "אלפין סוג 600" "אלפין סוג 600"
* "אלפין סוג 600" שנת 1971 דגם "FF" "אלפין סוג 600" שנת 1971 דגם "FF"
* "אלפין סוג 600" דגם "E" "אלפין סוג 600" דגם "E"
* "אלפין סוג 600" דגם "c" "אלפין סוג 600" דגם "c"

ראו
---

* מרוץ מכוניות
* אלפין MR5
* אלפין סוג 100 מונו
* אלפין סוג 3 קלאבמן
* אלפין 622/623

קישורים חיצוניים
----------------

ויקישיתוף מדיה וקבצים בנושא **אלפין סוג 600** בוויקישיתוף
* אלפין סוג 600, סרטון באתר יוטיוב
* אלפין סוג 600, סרטון באתר יוטיוב

הערות שוליים
------------

1. ↑  דגמי אלפין (ראו אלפין 600) oldracingcars.com/f5000/elfin
2. ↑  אלפין מכוניות ספורט shannons.com.au/library/events/ELFIN.PDF
3. ↑  "אלפין סוג 600" revolvy.com/main/index
**מועדון ספורט אלפסבורג** (בשוודית: **Idrottsföreningen Elfsborg**, נקרא גם בשם **IF Elfsborg**) היא קבוצת כדורגל מהעיר בורוס שבשוודיה. הקבוצה משחקת בליגת העל השוודית והעבירה את רוב זמנה בליגה הראשונה של הכדורגל השוודי. האצטדיון הביתי של הקבוצה הוא הבורוס ארנה, שם הקבוצה משחקת מאז 17 באפריל 2005.

היסטוריה
--------

המועדון נוסד בשנת 1904 על ידי קבוצה של 19 צעירים בגילאי 14-15. המועדון נוסד בשם *Borås Fotbollslag* (שוודית: בורוס כדורגל) ונוצר בבורוס ב-26 ביוני 1904. האיש העיקרי בהיווסדות המועדון, הוא קארל לארסון, שבנוסף לכדורגל, התאמן באתלטיקה והיאבקות. הוא טען שהסיבה להקמת המועדון היא שמועדון הספורט העיקרי בעיר לא משלב כדורגל בתוכניתם.

מאוחר יותר, קארל לארסון גילה שיש יותר מדי מועדוני כדורגל בעיר עם השם בורוס ובשנת 1906, שם המועדון שונה ל-IF Elfsborg. השם החדש הגיע משם המחוז אליו משתייכת העיר כך שהמועדון ייצג לא רק את העיר, אלא את כל האזור. המוטו של המועדון הוא "Vi Tillsammans" (אנחנו ביחד).

האצטדיון הביתי של המועדון הוא בורוס ארנה. גם נקרא בשם *מבצר בורוס* מאז שבורוס הפכה לקבוצה החזקה ביותר בליגת העל השוודית בעשור הראשון של המאה ה-21. אלפסבורג משתתפת במוקדמות ליגת האלופות והליגה האירופית והצליחה לעלות לגביע אופ"א בעונת 2007-08 ולגביע האינטרטוטו בשנה שלאחר מכן, המועדון זכה בשש אליפויות שוודיה, האחרון שבהם משנת 2012, ובשלושה גביעים מקומיים.

תארים
-----

### תארים ארציים

* **אליפות שוודיה**:
	+ **זכייה** (**6**): 1935-36, 1938-39, 1939-40, 1961, 2006, 2012
	+ סגנות (6): 1942-43, 1943-44, 1944-45, 1965, 1977, 2008
* **הליגה השלישית**:
	+ **זכייה** (**1**): 1996
	+ סגנות (1): 1991
* **הליגה הרביעית**:
	+ **זכייה** (**2**): 1925-26, 1960
	+ סגנות (6):1914-15, 1923-24, 1955-56, 1956-57, 1957-58, 1959

#### גביעים

* **הגביע השוודי**:
	+ **זכייה** (**3**): 2001, 2003, 2013-14
	+ סגנות (3): 1942, 1980-81, 1996-97
* **הסופרקאפ השוודי**:
	+ **זכייה** (**1**): 2007

### תארים בינלאומיים

* **גביע האינטרטוטו**:
	+ **זכייה** (**2**): 1980, 2008 (ניצחון משותף)
	+ סגנות (1): 1961
* **הגביע האטלנטי**:
	+ **זכייה** (**1**): 2011

קישורים חיצוניים
----------------

ויקישיתוף מדיה וקבצים בנושא **אלפסבורג** בוויקישיתוף
* אתר האינטרנט הרשמי של אלפסבורג
* אלפסבורג, ברשת החברתית פייסבוק

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net
* אלפסבורג באתר הרשמי של אלסונסקאן
* אלפסבורג באתר אופ"א
**אלפרד אלמור** (באנגלית: **Alfred Elmore**;‏ 1815 – 1881) היה צייר בריטי בסגנון ז'אנר היסטורי.

ביוגרפיה
--------

### ראשית חייו

הוא נולד בקלונקילטי, אירלנד, בנו של ד"ר ג'ון ריצ'רד אלמור, מנתח שפרש מהצבא הבריטי ועבר לאירלנד.

משפחתו עברה ללונדון, שם למד אלמור באקדמיה המלכותית לאמנויות. 

עבודותיו המוקדמות היו בסגנון הטרובדור אך עד מהרה עבר לנושאים דתיים, וצייר בהזמנת דניאל אוקונל ציור לכנסיית ווסטלנד רו בדבלין.  בין השנים 1840–1844 נסע אלפרד אלמור ברחבי אירופה, ביקר במינכן, ונציה, בולוניה ופירנצה.

אלמור היה קשור ל"קליקה", קבוצת אמנים צעירים שראו את עצמם כממשיכי ויליאם הוגארת ודייוויד וילקי. לדברי חברו ויליאם פאוול פרית 'הוא היה חבר בקבוצה, אך מכיוון שהקבוצה הייתה פעילה בזמן שהוא היה ביבשת אירופה, ככל הנראה מעורבותו בה הייתה קצרת מועד.

### עבודות מאוחרות

מרבית העבודות המאוחרות של אלמור הם ציורים עלילתיים היסטוריים. בציור "המחלוקת הדתית והטירון" הייתה באופן מרומז ביקורת אנטי-קתולית. ציורים אחרים מייחסים לעבודות משייקספיר, או מתולדות המהפכה הצרפתית. חשובים שני ציורים שלו המתעדים חדשנות טכנולוגית, המצאת "Stocking Loom נול הגרב" (1847, מוזיאון הטירה של נוטינגהאם) והמצאת Combing Machine "מכונת המסרק" (1862, Cartwright Hall, Bradford). שניהם מציגים את תהליך התיעוש על ידי תיאור עבודות יד ציוריות טרום-תעשייתיות. הממציא אמור להרהר במיומנויות ידניות אלה בזמן שהוא מגבש במוחו מנגנון להחלפתן.

היצירה הידועה ביותר של אלמור היא "על הסף" (1865; מוזיאון פיצוויליאם, קיימברידג '), ציור ז'אנר מוסרי המתאר אישה צעירה שאיבדה את הכסף שלה בהימורים, והיא "על סף" להגיב לפיתויים של המפתה, המתואר כדמות דמוי שטן הנמצא בצל, אך שטוף באור אדום ולוחש מחשבות מושחתות באוזנה.

בסוף שנות ה-60 של המאה ה-19 אלמור התרחק מנושאים כאלה ועבר לסגנון קלאסי יותר שהושפע על ידי אדוארד פוינטר ולורנס אלמה-טדמה. הוא גם צייר דמויות ערביות, בתיאום עם האגודה למזרחנות באמנות.

אלמור סבל ממחלה ניאורולוגית במהלך חלק ניכר מחייו, ובשנותיו המאוחרות הפך לצולע בעקבות נפילה מסוסו.

הוא נפטר מסרטן בינואר 1881 ונקבר בבית הקברות קנסל גרין בלונדון.

גלריה
-----

* סצנה "משני אדונים מוורונה"סצנה "משני אדונים מוורונה"
* "על הסף""על הסף"
* "פומפיאי 79 לספירה" "פומפיאי 79 לספירה"
* סצנה "מהומה רבה על לא דבר"סצנה "מהומה רבה על לא דבר"

קישורים חיצוניים
----------------

ויקישיתוף מדיה וקבצים בנושא **אלפרד אלמור** בוויקישיתוף

הערות שוליים
------------

1. ↑  Stephen, Leslie, ed. (1889). "Elmore, Alfred". *Dictionary of National Biography*. **17**. London: Smith, Elder & Co.
2. ↑  Caoimhín de Bhailís, Alfred Elmore’s religious paintings, **Clonakilty Historical & Archaeological Journal** 1, 2015, עמ' 49–60

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604716605171
* BnF: cb14973391d (data)
* GND: 1038762944
* ISNI: 0000 0001 1651 3853
* LCCN: nr91009568
* RKD: 26054
* SNAC: w6cz6qbb
* ULAN: 500010846
* VIAF: 58934196
* WorldCat: lccn-nr91009568

 |
מפת גסקוניה. שמות המקומות בצרפתית ובגסקונית
דגל גסקוניה
**גסקוניה** (בצרפתית: **Gascogne**, נהגה **גאסקון**; באוקסיטנית (ניב גסקוני): **Gasconha**, נהגה "גסקוניה") הוא אזור היסטורי בצרפת שהיה מאוכלס על ידי עמים קרובים לבסקים ועד המהפכה הצרפתית היה מחוז של צרפת. גסקוניה נמצאת בדרום מערב צרפת, בין נהר גארון, הרי הפירינאים והאוקיינוס האטלנטי. שטחה מחולק היום בין המחוזות אקיטן ("אקוויטניה") ומידי-פירנה.

היסטוריה
--------

הרומאים כינו את האזור בשם "אַקוִּיטַניָה" על שם השבטים שאכלסו אותו, האקוויטנים (בלטינית: Aquitani), אשר דיברו בשפה קרובה לשפה הבסקית הקדומה. ייתכן שהשם "אקוויטניה" נגזר משם השבט Ausci, הקרוב לשורש הבסקי המודרני Eusk שפירושו "בסקי".

צבאו של יוליוס קיסר כבש את אקוויטניה במאה הראשונה לפנה"ס וסיפח אותה לאימפריה הרומית. בימי שלטון אוגוסטוס הוכללה אקוויטניה בפרובינקיה גאליה אקוויטניה, במטרה לערב בפרובינקיה אחת את האקוויטנים עם הגאלים הקלטים, הנבדלים מהם בשפתם ובתרבותם, ובכך למנוע התפתחות של זהות אזורית עצמאית לפרובינקיה.

במסגרת הרפורמות של דיוקלטיאנוס, בשנת 297, פוצלה גאליה אקוויטניה לבקשת תושביה לשלוש פרובינקיות. הטריטוריות שמצפון לנהר הגארון פוצלו ל"אקוויטניה פרימה" ("הראשונה") ו"אקוויטניה סקונדה" ("השנייה"), והאזור מדרום לנהר הפך לפרובינקיה "נובמפופולנה" (Novempopulana - "ארץ תשעת השבטים"), החופפת במידה רבה את שטחה של גסקוניה. בעקבות חלוקה זו, חדל השימוש בשם "אקוויטניה" לחבל ארץ זה, למרות שהיה שמו המקורי, והוגבל לאזורים שמצפון לגרון.

בשנים 409–410 פלשו הוונדלים לנובמפופולנה, ובשנים 416–418 העבירו אותה לשליטת ממלכת טולוז הוויזיגותית. בשנת 507 כבשו הפרנקים את נובמפופולנה וסיפחו אותה לממלכתם. אולם בהיותה בקצה מרחב שלטונם, שליטת הפרנקים בנובמפופולנה הייתה רופפת ואיפשרה לשבטים בסקים לחדור לתחומיה ולהתבסס בה. סביב שנת 600 הייתה הנוכחות הבסקית באזור דומיננטית, והביאה לכינויו בשם "וסקוניה" (Vasconia - ארצם של הווסקונים). כינוי זה התפתח במרוצת השנים ל"גסקוניה", התפתחות אופיינית לשפות רומאניות. למרות השליטה הבסקית, נמשך בקרב תושבי האזור תהליך המעבר מהשפה האקוויטנית הקרובה לבסקית, ללטינית הוולגרית, שמאוחר יותר התפתחה לשפה הגסקונית, הנחשבת היום ניב של אוקסיטנית.

בשנים 842–844 כבשו ויקינגים מספר ערים בגסקוניה ושלטו בהם עד 982–986. הוויקינגים השאירו אחריהם מורשת ימאות אשר שימשה את תושבי הארץ גם לאחר עזיבתם.

בשנת 1052 השתלט גי ז'פרואה, שהפך בשנת 1058 לדוכס אקוויטניה, על גסקוניה ובכך אוחדו גסקוניה ואקוויטניה מחדש תחת שליט אחד, וגסקוניה חדלה מלהיות ישות מדינית עצמאית. במהלך המאה ה-12 עברה השליטה בגסקוניה, שהייתה חלק של אקוויטניה, לידי מלכי אנגליה ואקוויטניה הפכה למאחז הראשי של אנגליה על אדמת צרפת עד סוף מלחמת מאה השנים.

קישורים חיצוניים
----------------

ויקישיתוף מדיה וקבצים בנושא **גסקוניה** בוויקישיתוף
* גסקוניה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge129182

 |
**ביטיס קרנפי** (שם מדעי: *Bitis nasicornis*) הוא מין של נחש ארסי מסוג ביטיס ממשפחת הצפעיים, המצוי ביערות של מערב ומרכז אפריקה. זהו ביטיס גדול המוכר בשל צבעיו הבולטים על גבו ובשל הקרניים שעל אפו.
נחש זה ארסי במיוחד אולם לאור אזור מחייתו המוגבל, ידוע רק על מספר קטן של הכשות. ארסו נחשב קצת פחות ארסי מזה של הביטיס הגבוני וביטיס מתנפח, אך עדיין מסוכן מאוד.

תיאור המין
----------

נחש זה הוא גדול ומוצק ומגיע לאורך של 72-107 ס"מ. בעבר נמנה פריט באורך 120 ס"מ, אך נדיר מאוד שנחשים אלו מגיעים לאורך הזה כאשר אורכם הממוצע הוא 60-90 ס"מ. הנקבות גדולות מן הזכרים.

הראש צר, שטוח ובצורת משולש, והוא קטן באופן יחסי משאר הגוף. הם בעלי צוואר צר. מעל לנחיריים שלהם יש 2-3 קשקשים דמוי קרניים, מכאן נובע שמם, כאשר הקרן הראשונה יכולה להיות די גדולה. הניבים שלהם קצרים יחסית ומגיעים לאורך של 1.5 ס"מ.

תפוצה
-----

הם נפוצים מגינאה עד גאנה במערב אפריקה, במרכז אפריקה הם נמצאים ברפובליקה המרכז-אפריקאית, דרום סודאן, קמרון, גבון, הרפובליקה של קונגו, הרפובליקה הדמוקרטית של קונגו, אנגולה, רואנדה, אוגנדה ומערב קניה.

אזורי מחיה והתנהגות
-------------------

הביטיס הקרנפי הוא שוכן יערות ולעיתים נדירות יוצא לאזורים פתוחים. דבר זה הופך את שטח המחיה שלו למצומצם יותר מזה של הביטיס גבוני אף על פי שהם חופפים בהרבה אזורים.

הם צדים בלילה לרוב. במשך היום הם מסתתרים בערימות עלים, מחילות, גזעים נפולים או שורשים של עצי היער. לרוב הביטיס נמצא על האדמה אולם הוא מסוגל לטפס על עצים עד לגובה של כ-3 מטר. הם נעים לאט, אך מסוגלים להכיש במהירות מלפנים או מהצד ללא כל אזהרה. הם משמיעים סוג של קול אזהרה כאשר מתקרבים אליהם, הנחשב לקולני מבין נחשי אפריקה.

הביטיס הקרנפי מעדיף לצוד ממארב, וככל הנראה מבלה הרבה שעות ללא ניע בהמתנה לטרף שיגיע אליו. הוא ניזון בעיקר מיונקים קטנים, אך באזורים רטובים מסוגל לצוד גם צפרדעים, קרפדות ואף דגים.

קישורים חיצוניים
----------------

ויקישיתוף מדיה וקבצים בנושא **ביטיס קרנפי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

* ביטיס קרנפי, באתר אנציקלופדיה בריטניקה (באנגלית)




1. ↑  ביטיס קרנפי באתר הרשימה האדומה של IUCN
פירוש נוסף ערך זה עוסק בבחינה פסיכומטרית בעולם. אם התכוונתם לבחינה פסיכומטרית בישראל, ראו הבחינה הפסיכומטרית.
**בחינה פסיכומטרית** היא בחינה המשמשת להערכת כישורים מנטליים וקוגניטיביים של אדם ביחס ליכולותיהם של אנשים אחרים. ישנם סוגים רבים מאוד של מבחנים פסיכומטריים. הנפוצים בהם כוללים את בדיקת החשיבה המספרית, המרחבית והמילולית.

הבחינה מורכבת משלושה נושאים: חשיבה כמותית, חשיבה מילולית ואנגלית, כשלאחרון יחס נמוך יותר בציון. רף הקבלה ברוב המוסדות להשכלה גבוהה בישראל מורכב, בין השאר (ופעמים רבות בעיקר) מהציון הפסיכומטרי.
ממוצע הציונים בפסיכומטרי בישראל הוא 541, מתוך כ-80 אלף שניגשים בשנה פחות מ-10 מקבלים את הציון המקסימלי 800.
השיקולים של תוקף ומהימנות הם אלמנטים נחוצים לקביעת איכות של כל מבחן.
עם זאת, אגודות מקצועיות מציבות את הנתונים הללו בהקשרים רחבים יותר בעת פיתוח תקנים לשפיטת איכות של מבחן בהקשר נתון.

בארצות הברית
------------

 ערכים מורחבים – **SAT, ACT**  

בארצות הברית נהוגים שני מבחנים, SAT ו-ACT, המשמשים למיון מועמדים להשכלה הגבוהה בדומה לבחינה הפסיכומטרית בישראל. שני המבחנים נערכים על ידי שני גופים שונים אולם על פי רוב לא קיימת העדפה לאחד מהם במוסדות להשכלה גבוהה ולכן הם נחשבים לתחליפיים. על אף שמוקד המבחנים בארצות הברית בשני המבחנים ניתן להיבחן במדינות רבות בעולם, ביניהן ישראל.

בסין
----

בני משפחה של נבחנים בסין, ממתינים מחוץ לאולם הבחינה על מנת לתמוך בנבחנים.
בסין נהוג מבחן הנקרא גאוקאו (אנ') שקובע באיזו אוניברסיטה ואיזה תחום לימוד יהיה הנבחן רשאי ללמוד, לא ניתן בסין ללמוד לימודים אקדמיים ללא מבחן זה.

בישראל
------

 ערך מורחב – **הבחינה הפסיכומטרית**  

בישראל מתייחס המושג הבחינה הפסיכומטרית או הפסיכומטרי לבחינה המשמשת ככלי מיון לכניסה לאוניברסיטאות השונות ולמוסדות נוספים להשכלה גבוהה ולפעמים כמבחן קבלה למשרה בחברה.

טרם המצאתה של הבחינה הפסיכומטרית, היו נהוגים בישראל מבחנים מקצועיים ייעודיים למקצועות מסוימים (בתשלום) בשקלול ציוני הבגרות של המועמד, בעוד קבלה לתארים אחרים הסתמכה על ציוני הבגרות בלבד.

הבחינה הפסיכומטרית בישראל הביאה להקמתה של תעשייה נרחבת של 'מכוני הכנה' לבחינה זו. מכונים אלו מעבירים שיעורים בתשלום עבור אנשים המעוניינים לשפר סיכוייהם להצליח בבחינה. התשלום הנהוג לרוב הוא בסכומים הנעים בין 3,000 ל-8,000 ש"ח, כאשר קבוצות אוכלוסייה שונות מסובסדות לעיתים על ידי המדינה, וכן ניתן לשלם בעבור השיעורים באמצעות הפיקדון שניתן למשרתים בצה"ל ובשירות לאומי.

ראו גם
------

* המרכז הארצי לבחינות והערכה

קישורים חיצוניים
----------------

ויקישיתוף מדיה וקבצים בנושא **בחינה פסיכומטרית** בוויקישיתוף
* הפסיכומטרי באתר של המרכז הארצי לבחינות והערכה
* קטע קול רן לוי, סודה האפל של הבחינה הפסיכומטרית, באתר "עושים היסטוריה" (שידור של הפודקאסט וטקסט מלא שלו)
* אביבית מיסניקוב, הסודות מהמבחן הפסיכומטרי נחשפים, באתר N12, אוגוסט 2021
* פסיכומטריקה, דף שער בספרייה הלאומית

הערות שוליים
------------

1. ↑  הלית ינאי, ‏אנחנו מתווכחים על הפסיכומטרי, הסינים פיצחו את הנוסחה, באתר גלובס, 19 באוקטובר 2012
2. ↑  עידו סולומון, ההיסטוריה של הבחינה: מצבא ארה"ב לאקדמיה, באתר TheMarker‏, 7 באוקטובר 2010
3. 1 2  עמיר קורץ, "העיר" חושף: ענף קורסי ההכנה לבחינה הפסיכומטרית - תעשייה המגלגלת כ-200 מיליון שקל בשנה - פרוץ, באתר TheMarker‏, 3 באוגוסט 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546287505171
* BnF: cb119750502 (data)
* LCCN: sh85108490
* LNB: 000061790
* NKC: ph124817

 |
**אדולף גוטליב** (אנגלית: **Adolph Gottlieb**;‏ 14 במרץ 1903 – 4 במרץ 1974) היה צייר אקספרסיוניזם מופשט יהודי-אמריקאי.

ביוגרפיה
--------

גוטליב נולד בניו יורק להורים שהיגרו מאוסטרו-הונגריה. ב-1921 נרשם לסדרת הרצאות של רוברט הרלינג ב-Art Student Leage והחל ללמוד עיצוב ואמנות. הרלינג ייעץ לתלמידיו לצייר במהירות ולא להתעכב על הפרטים והתוצאה הייתה חופש במשיכת המכחול שהדגישו את המסה ולא את הקו. גוטליב הפנים את שיטתו של מורהו, בעיקר את אלמנט הציור הישיר על הבד (ללא סקיצות והכנה על הבד) שהפך למאפיין עקרוני אצל גוטליב. בשנת 1923 הפך מורה לאמנות. 

בשנות ה-40 של המאה ה-20 הושפע גוטליב מהתנועה הסוריאליסטית (בהשפעת ג'ורג'יו דה קיריקו). לשיטתם, באמצעות השימוש בחפצים מנותקי זהות המנותקים מהקשרם הטבעי ומונחים בחלל ריק ודמיוני היוצר מקום מסתורי המאפשר ניסוי וחקירה עצמית, נעשית חשיפה של דרכו של האדם לעצמו. לדידם, חשיפה זו יוצרת אווירה של חלום, וכהגדרתו של סלבדור דאלי: "פרנויה מבוקרת". בשנת 1950 הוא היה יוזם ומנסח של מכתב "הרגזנים".

תקופה זו הולידה אצל גוטליב את הפיקטוגרפים, מודול ציורי המתבסס על סמיכויות מוזרות ומבדיל בין דימויים לבין מציאות. באמצעות מודול זה ניסה גוטליב לעורר אצל הצופה תחושה קיומית ו"לספר" על עולם פנימי שעומד בפני עצמו. 

גוטליב הושפע מן הסוריאליזם אך נרתע מ"אחיזת העיניים" ומן הדיוק הסוריאליסטי שאפיין את ציוריהם של דאלי ואחרים. הפיקטוגרפים מאופיינים בגריד (רשת) המזכיר קופסאות. בפיקטוגרף מתקבל קונספט חדש ובו כל דימוי הוא סימן משתנה בעל אפשרויות קריאה שונות. השימוש בגריד מושפע מכמה מקורות ביניהם מן הציור הרנסאנסי (פאנלים של מזבחות דוגמת זה שבקפלת סקרובני שבפדובה, איטליה שם ישנו רצף סיפורי הנוצר מציורים ממסוגרים של חיי ישו), אולם בשונה מהכוונה הרנסאנסית ליצור רצף סיפורי, מבקש גוטליב להביע באמצעות הרשת סוג של דילמה, חידה. אין אפשרות לקרוא מיידית את היצירה כי לא ברור מה קטן ומה גדול, מה מקדימה ומה מאחור. במקביל, משמר הגריד את תפקיד הסדר והיציבות שמקנה פריסתו על גבי המשטח. הרשת יוצרת חללים שיכילו תכנים ממיתוסים ותרבויות פרימיטיביות או גילויים מדעיים, או ביומורפיים. גוטליב ניסה ליצור קשר עם המתבונן דרך הסמליות אולם לא היה סימבוליסט. 

הפיקטוגרפים היו חובקי כל ולמרות מגוון הנושאים בהם עסקו מקובל לראותן כסדרת עבודות המתכתבות בינן לבין עצמן. הפיקטוגרפים היוו גשר ושילוב בין הסוריאליזם לאקספרסיוניזם המופשט. גוטליב עסוק בקוטביות ובהנגדה (מה שיגיע לנקודת שיא בסדרת "ההתפוצצויות" שלו המתייחסת לפיצול הפנימי) ושואף מצד שני לאיחוד ושלמות. במשך 12 שנות עבודתו ניכר מעבר הדרגתי מן הראיה הפסימית של ניכור בתחילת שנות הארבעים לראיה אופטימית של שאיפה לאחדות בשנות החמישים.

קישורים חיצוניים
----------------

ויקישיתוף מדיה וקבצים בנושא **אדולף גוטליב** בוויקישיתוף
* אדולף גוטליב, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261801505171
* BNE: XX899260
* BnF: cb12434717c (data)
* GND: 119213192
* ICCU: NAPV070755
* ISNI: 0000 0000 8142 2651
* LCCN: n94077711
* NGV: 3923
* NKC: ola2003192316
* NTA: 14146674X
* RKD: 32947
* SNAC: w6765r2z
* SUDOC: 033485674
* Trove: 1050555
* ULAN: 500004904
* VcBA: 495/134833
* VIAF: 62353349
* WorldCat: lccn-n94077711

 |
תיאור מסלול המערכת
**מערכת הפצצה במסלול כבידתי חלקי** הייתה מערכת טילים שפותחה בברית המועצות שניצלה מסלול לווייני נמוך להגעה ליעד. מכיוון שטיל לא היה משלים סיבוב שלם סביב כדור הארץ היה קושי להבחין ביעד לאחר שיגור הטיל.

פיתוח מערכות מסוג זה החל בברית המועצות בשנות ה-60 של המאה ה-20. סרגיי קורוליוב פיתח מערכת על בסיס טיל תלת-שלבי עם ראש נפץ בודד. המערכת הוצגה לניקיטה חרושצ'וב. לפי הערכת המפתחים מערכות מכ"ם היו יכולים לגלות את היעד כ-2 דקות לפני הפגיעה.

משרד תכנון של ולדימיר צ'לומיי הציע תכנון על בסיס טילים מדגם UR-200 ו-UR-500. פיתוח על בסיס UR-200 קיבל אישור להמשך התכנון. אמנם לאחר נפילת ניקיטה חרושצ'וב שהיה מיודד עם צ'לומיי פרויקט איבד את תמיכת השלטונות. על בסיס UR-500 בהמשך פותח משגר לוויינים וחלליות מדגם פרוטון.

משרד תכנון בראשות מיכאיל יאנגל פיתח מערכת על בסיס טיל R-36. בשנת 1965 סוכם להמשיך לתכנון מפורט וייצור. במהלך שנת 1965 כני שיגור בקוסמודרום בייקונור עברו הסבה למערכת חדשה. ב-16 בדצמבר 1965 בוצע שיגור ראשון. בנובמבר 1968 המערכת הוכרזה כמבצעית ו-18 כני שיגור היו בפעולה. עד לשנת 1971 בוצעו 24 ניסויים שיגור לכיוון חצי האי קמצ'טקה.

על בסיס מערכת זו בהמשך פותח משגר לוויינים וחלליות מדגם ציקלון.

לדעת ראשי צבא ברית המעוצות למערכת היו יתרונות לעומת טיל בליסטי. הגעה לשטח ארצות הברית הייתה מכיוונים שונים וזמן התרעה היה קצר. לעומת זאת היקף חומר נפץ היה קטן משמעותי ודיוק היה לא גבוה.

ארצות הברית בדקה שימוש במערכת זו אך הוחלט שאין לה יתרון משמעותי לעומת מערכות אחרות שבידי צבא ארצות הברית.

בשנת 1979 בהתאם להסכם סאל"ט מערכות אלו היה אסורות. בשנת 1983 המערכת יצאה משימוש.

קיימת השערה שסין מפתחת מערכת דומה

רשימת שיגורים לניסוי המערכת
---------------------------

כל השיגורים בוצעו מקוסמודרום בייקונור

|  |  |
| --- | --- |
| תאריך שיגור | לוויין |
| 17 בספטמבר 1966 | ללא שם |
| 2 בנובמבר 1966 | ללא שם |
| 25 בינואר 1967 | קוסמוס 139 |
| 22 במרץ 1967 | שיגור נכשל |
| 17 במאי 1967 | קוסמוס 160 |
| 17 ביולי 1967 | קוסמוס 169 |
| 31 ביולי 1967 | קוסמוס 170 |
| 8 באוגוסט 1967 | קוסמוס 171 |
| 19 בספטמבר 1967 | קוסמוס 178 |
| 22 בספטמבר 1967 | קוסמוס 179 |
| 18 באוקטובר 1967 | קוסמוס 183 |
| 28 באוקטובר 1967 | קוסמוס 187 |
| 25 באפריל 1968 | קוסמוס 218 |
| 2 באוקטובר 1968 | קוסמוס 244 |
| 15 בספטמבר 1969 | קוסמוס 298 |
| 28 ביולי 1970 | קוסמוס 354 |
| 25 בספטמבר 1970 | קוסמוס 365 |
| 8 באוגוסט 1971 | קוסמוס 433 |

קישורים חיצוניים
----------------

ויקישיתוף מדיה וקבצים בנושא **מערכת הפצצה במסלול כבידתי חלקי** בוויקישיתוף
* תיאור המערכת
* היסטוריית פיתוח (ברוסית)
* נתונים על השיגורים
* נתונים כלליים

הערות שוליים
------------

1. ↑  Wayback Machine, web.archive.org, ‏2013-04-01
2. ↑  Mark Zastrow, How does China’s hypersonic glide vehicle work?, Astronomy Magazine, ‏2021-11-04 (ב־American English)
**אורניתורה** (שם מדעי: *Ornithurae*) היא קבוצה פוליפילטית של עופות קמאים, ממנה התפתחו העופות בתראים, אשר כוללת את האב הקדמון המשותף של האיכתיאורניס, ההספראורניסאים, הלימנאביס ושל כל העופות בתראים וצאצאיהם (העופות המודרניים). הג'אנסוס (Gansus Yumenensis) ממחוז גאנסו בסין ידוע כמין העוף הראשון והעתיק ביותר בקבוצה זו אשר מתוארך יותר ל-120 מיליון שנה לפני זמננו.

ארנטס הקל אשר טבע לראשונה את שמה של הקבוצה ב-1866 ואף כלל בקבוצה את כל "העופות האמיתיים" יחד עם "מורפולוגיית הזנב האופיינית בלעדית לכל העופות הקיימים" (תורגם מאת ז'אק גוטייה (אנ')) ועוד זה מבדיל את הקבוצה עצמה מהארכיאופטריקס אשר אותו הציב בכלל ארנטס במילים Sauriurae (ביוונית: זנבות לטאה) בקבוצה חדשה אחרת בגלל פשוטות לכל העופות בני זמננו יש זנבות אשר הם פיגוסטיליים, קצרים ואף גם ממומסים ואילו הארכיאופטריקס הצליח כבר לשמור על אותו הזנב המאפייני והייחודי ביותר של הדינוזאורים התרופודים שאינם עופות. קבוצה זו נתנה לז'אק להיות בתוך מרת הגדרה אשר מבוססת עליה: "עופות מודרניים ואף גם כן כל המינים האחרים כמו האיכתיאורניס וההספראורניס קרובים יותר לעופות קיימים מאשר בכלל לארכיאופטריקס". מאוחר יותר ארנטס והדה קווירוז הגדירו זאת עוד מחדש אותה כקבוצה אשר מבוססת על אפומורפיה יותר בהתאם האפשרי לשימושו המקורי של ארנטס כולל אף כן את קבוצת הארכוזאורים "אוומטאטרסליה" (שממנה התפתחו הפטרוזאורים, הדינוזאורים שאינם עופות והעופות) עם האורניתורה אשר הומולוגי בדיוק כמו זה של עוף קונדור האנדים ואף גם כן כל צאצאיו והם בעודם הגדירו את קבוצת האורניתורה כשם של יחסית זנב שהוא יותר קצר מאשר עצם הירך אף עם פיגוסטיל זהו אף יסוד דחוס בצורה של שיתוף ועצמותיו אף התמזגו אצל הבוגר עם הזמן אשר מורכב מפחות יותר מ-6 חוליות קודרות וקצרות מחלקו החופשי של הזנב אשר אף עצמו מורכב מ-8 חוליות קודרות. הם כללו אף את העופות המודרניים (אשר בו הם הוגדרו כ"קבוצת הכתר של העופות מודרניים") ומינים של עופות קדומים מקבוצה זו כמו האיכתיאורניס, ההספראורניסאים והאפסארוויס (Apsaravis) כלולים בקבוצת האורניתורה עצמה.

מיון
----

* + סוג אפאטורניס - נכחד
	+ סוג Antarcticavis? - נכחד
	+ סוג Cerebavis - נכחד
	+ סוג Guildavis - נכחד
	+ סוג Iaceornis - נכחד
	+ סוג Kookne - נכחד
	+ סוג לימנאביס (Limenavis) - נכחד
	+ סוג קינורניס (Qinornis) - נכחד
	+ סוג ג'אנסוס (Gansus) - נכחד
	+ סוג צ'אנגז'ויאורניס - נכחד
	+ סוג טינגמיאטורניס (Tingmiatornis) - נכחד
	+ סוג Gallornis - נכחד
	+ סוג איכתיאורניס (Ichthyornis) - נכחד
	+ סדרה הספראורניסאים (Hesperornithes) - נכחדה
	+ תת-מחלקה עופות בתראים (Neornithes)

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
 |
**אזור הים הצפוני** מתייחס למדינות אירופה שיש להן גישה לים הצפוני. שיתוף הפעולה הכלכלי והתרבותי באזור הים הצפוני הוא בעל היסטוריה ארוכה, שראשיתה בוויקינגים ובברית ערי הנזה.

אמנם לא הוקמה ישות רשמית האחראית על האזור, אך מבחינה פוליטית הוא מאוחד באמצעות ארגונים בינלאומיים כמו נציבות הים הצפוני, ותוכניות שיתוף פעולה בינלאומיות כמו תוכנית אזור הים הצפוני של האיחוד האירופי.

אזור גאוגרפי
------------

### נציבות הים הצפוני

נציבות הים הצפוני היא וועדה האחראית על שיתוף פעולה של האזורים לחופי הים הצפוני. נשיא הנציבות הוא קרסטין ברונסטרום.

נציבות הים הצפוני מורכבת מחלק ממחוזות נורווגיה (טרנדלג, מרה ורומסדל, וסטלן, רוגלנד, אגדר, וסטפול וטלמרק וויקן), הולנד, וסטרה ייטלנד וארברו בשוודיה וצפון יוטלנד, מרכז דנמרק ודרום דנמרק בדנמרק. בגרמניה, המדינות החברות בנציבות הים הצפוני הן שלזוויג-הולשטיין, סקסוניה התחתונה וברמן. כל מחוזות החוף של הולנד (חרונינגן, פריסלנד, דרנתה, פלבולנד, צפון הולנד, דרום הולנד וזיילנד), הפרובינציה מערב פלנדריה בבלגיה וכן מחוזות ורשויות במזרח אנגליה (סאות'אנד-און-סי) ובסקוטלנד (אברדין, אברדנשייר, פייף והיילנד) חברים בנציבות הים הצפוני.

### תוכנית אזור הים הצפוני

אזור הים הצפוני, כהגדרתו בתוכנית המבצעית של האיחוד האירופי שהייתה בין השנים 2007–2013, משתרע על שטח של 664,000 קמ"ר. הוא מורכב מכל נורווגיה ודנמרק, החלקים המזרחיים של בריטניה, חלקים מהאזור הפלמי של בלגיה, האזורים הצפון מערביים של גרמניה, החלקים הצפוניים והמערביים של הולנד והאזור הדרום מערבי של שוודיה. מבחינה גאוגרפית, האזור מחובר באגן הים הגדול של הים הצפוני.

אוכלוסייה
---------

בהתבסס על תוכנית אזור הים הצפוני של השנים 2000–2006, חיים באזור הים הצפוני כ-60 מיליון תושבים (2003). צפיפות האוכלוסין באזור משתנה מאוד, החל מאזורים מאוכלסים בדלילות כמו פינמרק (1.5 תושבים לקמ"ר) בנורווגיה ועד למרכזים עירוניים צפופים כמו העיר המבורג בגרמניה (2,243 תושבים לקמ"ר).

כלכלה
-----

אזור הים הצפוני שייך לחלקים המשגשגים ביותר באיחוד האירופי. הרמה הממוצעת של התמ"ג באזור היה 28,516 אירו לנפש, בשנת 2002. שיעור האבטלה נמוך מממוצע האיחוד האירופי ברוב האזורים. עם זאת, קיימים הבדלים בולטים ביחס לתפקוד הכלכלי ותעסוקה בין האזורים באזור הים הצפוני.

כיום, המבנה הכלכלי של האזורים הגובלים בים הצפוני עובר שינויים ניכרים, כגון כיווץ שוקי העבודה בענף החקלאות והדיג וירידה באזורים המתועשים הישנים.

הערות שוליים
------------

1. 1 2  superadmin, Who We Are, CPMR North Sea Commission, ‏2015-10-21 (באנגלית אמריקאית)
2. ↑  superadmin, Member Directory & Map, CPMR North Sea Commission, ‏2015-10-21 (באנגלית אמריקאית)
תאי מערכת החיסון. התאים הכחולים מהווים את מערכת החיסון המולדת, והאדומים - את מערכת החיסון הלומדת. התאים המוקפים במסגרת צהובה הם פגוציטים. חץ סגול מציין שתא המוצא הופך, או מתמיין, לתא היעד
**באזופילים** (**Basophils**) הם תאי מערכת החיסון, אשר תפקידם העיקרי הרחבת כלי הדם בזמן זיהום. הבאזופילים מהווים אחד משלושת סוגי הגרנולוציטים במערכת החיסון.

גודלם של הבאזופילים כפול מזה של תאי דם אדומים, וקוטרם נע בין 10 ו-13 מיקרומטר. הבאזופילים הם תאי הדם הלבנים הנדירים ביותר, והם מהווים פחות מ-1% מכלל תאי מערכת החיסון. ריכוזם בדם נע בין 10 ו-50 תאים למיקרוליטר (מילימטר מעוקב) דם. אורך חייהם קצר - שעות או ימים ספורים.

הבאזופילים הם, כאמור, גרנולוציטים: הציטופלזמה שלהם מכילה שלפוחיות הפרשה קטנות ("גרנולות"). שלפוחיות הפרשה של הבאזופילים נצבעות בקלות בצבע סגול באמצעות חומרי צביעה בסיסיים (כמו טולואידין כחול - שינוי הצבע מכחול לסגול נקרא מטאכרומזיה), ומכאן שמם (**באזו**: בסיס, **פיל** ביוונית: "אוהב"). השלפוחיות מכילות היסטמין, וואזואמין בעל תפקידים פיזיולוגיים רבים; בתגובה החיסונית גורם ההיסטמין המופרש מהבאזופילים להרחבת כלי דם (דבר המתבטא באדמומיות המופיעה בעת דלקת); הדבר מקל על תאי דם לבנים אחרים להגיע אל המקום ולהילחם בזיהום. גם תאי פיטום מפרישים היסטמין בזמן זיהום, אך תאים אלו שייכים לקבוצה אחרת של לויקוציטים.

קישורים חיצוניים
----------------

ויקישיתוף מדיה וקבצים בנושא **באזופיל** בוויקישיתוף
* באזופיל, באתר אנציקלופדיה בריטניקה (באנגלית)

| תאי דם |
| --- |
| תאי דם אדומים | אריתרוציטים • רטיקולוציטים | תא דםתא דם |
| תאי דם לבנים | נויטרופילים • אאוזינופילים • באזופילים • מקרופאגים • לימפוציטים • מונוציטים • פגוציטים |
| ראו גם | טסיות דם • פלזמה • דם • מחזור הדם |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284788205171
* BnF: cb124860754 (data)
* LCCN: sh85012133
* TH: H2.00.04.1.02022

 |
דג מהסוג Diaphus
**אוֹרְנוּנִיִּים** (שם מדעי: *Myctophidae*) היא משפחה של מקריני סנפיר מסדרת הפנסאים, החיים בעומק האוקיינוס.

במשפחה נמצאים מרבית המינים בסדרת הפנבאים הכוללים דגי ים באורך 2-30 ס"מ, די קטנים באורכם ובעלי עיניים גדולות ויכולת להארה ביולוגית. דגים אלה חיים במצולות של כל האוקיינוסים, כולל של האוקיינוס הדרומי והם מהווים את המסה הגדולה של דגי העומק - כ-65% מדגי המצולות שייכים למשפחה זו. הם צוללים לעומקים של 300-1,500 מ' מתחת לגלים אך עולים בלילות לפני המים.

לדגים אלה עיניים גדולות, לסתות גדולות וראש מעוגל, הגוף מוארך והסנפירים צרים. על צידי גופם ישנם תאים זוהרים.

דגים אלה ניזונים בעיקר מפלנקטון ומיצורי ים זעירים כמו קריל. הם עצמם נטרפים על ידי מאות טורפי ים רעבים המחפשים את הלהקות הגדולות. הם כוללים לווייתנים שונים כמו דולפינים ולווייתן גדול-סנפיר, כרישים, בטאים, דגי גרם אחרים כמו הטונה, דג-חרב, מפרשן וחוטמניים, דיונונים גדולים כמו דיונון הומבולדט, עופות ים רבים ביניהם פינגווין מלכותי, כלבי ים ועוד.

סוגים
-----

|  |  |  |  |
| --- | --- | --- | --- |
| * Benthosema
* Bolinichthys
* Centrobranchus
* Ceratoscopelus
* Diaphus
* Diogenichthys
* Electrona
* Gonichthys
* Gymnoscopelus
* סוג ומין יחיד Hintonia candens
* Hygophum
 | * סוג ומין יחיד Idiolychnus urolampus
* סוג ומין יחיד Krefftichthys anderssoni
* Lampadena
* סוג ומין יחיד Lampanyctodes hectoris
* Lampanyctus
* סוג ומין יחיד Lampichthys procerus
* Lepidophanes
* Lobianchia
* Loweina
* Metelectrona
* Myctophum
 | * Nannobrachium
* סוג ומין יחיד Notolychnus valdiviae
* Notoscopelus
* Parvilux
* Protomyctophum
* סוג ומין יחיד Scopelopsis multipunctatus
* Stenobrachius
* Symbolophorus
* Taaningichthys
* Tarletonbeania
* Triphoturus
 |  |

קישורים חיצוניים
----------------

ויקישיתוף מדיה וקבצים בנושא **אורנוניים** בוויקישיתוף
* |  |  |
| --- | --- |
| מזהים טקסונומיים עריכת הנתון בוויקינתונים | 

	+ EOL
	+ ADW
	+ ITIS
	+ NCBI
	+ GBIF |
* אורנוניים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555504605171
* BnF: cb12442792v (data)
* LCCN: sh85074629

 |
**רפוזיטורי** (באנגלית: **Repository**; מכונה גם **רפו**, repo) בניהול גרסאות הוא מבנה נתונים המאחסן מטא-דאטה על קבוצת קבצים או תיקיות, בצורה של עץ תיקיות. המידע ברפוזיטורי עשוי להיות משוכפל לכל מחשב של משתמש או לשרת ספציפי, תלוי בכלי ניהול הגרסאות בו משתמשים, בין אם כלים בסגנון הפצת קוד (כמו גיט או מרקוריאל או כלים בסגנון ריכוז קוד (כמו Subversion, CVS, או Perforce). המטא-דאטה ברפוזיטורי כולל, בין השאר, רישומים המתעדים את היסטוריית השינויים ברפוזיטורי, ואובייקטי קומיט (המייצגים שינויים).

אחסון שינויים
-------------

המטרה העיקרית של הרפוזיטורי היא לאחסן סט של קבצים ואת היסטוריית השינויים שנעשו בקבצים האלה, כך שניתן יהיה לנהל גרסאות. 
אופן אחסון השינויים שונה לחלוטין בין כל אחד מכלי ניהול הגרסאות (כלי ניהול גרסאות מכיל בתוכו רפוזיטורי). למשל Subversion בעבר הסתמכה על מופע של בסיס נתונים, ומאז הפכה לאחסון השינויים ישירות במערכת הקבצים. ההבדלים במתודולוגיות המימוש של כל אחד מהכלים הובילו למגוון פיצ'רים שונים לכלי ניהול גרסאות, עליהם מסתמכים המשתמשים בבחירת הכלי המתאים ביותר לצרכיהם.

ראו גם
------

* ניהול גרסאות
* אובייקט (מדעי המחשב)
* גיט